Publication: Magyar Közlöny
Issue: MK-2001-107 (Year: 2001, Number: 107)
Era: 1990-2004
Section: A fenti tevékenységek megfelelnek a közhasznú szervezetekről szóló 1997. évi CLVI. törvény 26. §-ának c) 4. pontjában szereplő közhasznú tevékenységeknek.
Paragraph Index: 248

4. A Közalapítvány vagyona A Közalapítvány induló vagyona az alapításhoz rendelkezésre bocsátott 18 millió Ft összegű vagyon, amelyet Pro Renovanda Cultura Hungariae Alapítványnak a Diákcsere Mozgalomért Szakalapítványa útján a Művelődési és Közoktatási Minisztérium bocsátott rendelkezésre. A Közalapítvány törzsvagyona az induló vagyon 5%-a. A Közalapítvány működéséhez a Közalapítvány vagyonának hozadéka felhasználható. A kamatjövedelmek növelik a vagyont. A Közalapítvány vagyonából a Kuratórium által évente meghatározott összeg használható fel a Közalapítvány — beleértve a Kuratóriumot, a Felügyelő Bizottságot is — működési költségeire. Ez az összeg azonban 2001. január 1-jétől nem lehet nagyobb az éves tervezett költségvetés kiadásainak 10%-ánál.

Source: https://magyarkozlony.hu/hivatalos-lapok/ed10e935eb3530d66a531eaeafa7b3c859775103/dokumentumok/aedb359c8be6c0604f34ef107bd3acf992c9f019/letoltes